FSS ชวนเยี่ยมชมบูธ SET in the City
FSS ชวนเยี่ยมชมบูธ SET in the City 16-19 พ.ย. 60 ณ รอยัล พารากอน ฮอลล์ ชั้น 5 สยามพารากอน
6 พ.ย. 2560

นางสาวนฤมล อาจอำนวยวิภาส กรรมการบริหาร บริษัทหลักทรัพย์ ฟินันเซีย ไซรัส จำกัด (มหาชน) หรือ FSS เชิญชวนนักลงทุนเยี่ยมชมบูธของบริษัทฯ ในงานแถลงข่าวจัดมหกรรมการลงทุนครบวงจรแห่งปี SET in the City 2017ณ หอประชุมศุกรีย์ ชั้น 3 ตลาดหลักทรัพย์แห่งประเทศไทย เมื่อวันอังคารที่ 31 ตุลาคม 2560ที่ผ่านมา
“บริษัทฯ กลับมาพร้อมใกล้ชิดนักลงทุนกันอีกครั้งหลังจากห่างหายกันไปหลายปี กับงาน SET in the City ปีนี้ ที่รอยัล พารากอน ฮอลล์ ชั้น 5 สยามพารากอน ตั้งแต่ วันพฤหัสบดีที่ 16 ถึง วันอาทิตย์ที่ 19 พฤศจิกายน เวลา 10.00 – 20.00 น. บริษัทฯ มุ่งเป้าเป็นผู้นำด้าน Digital &amp; Innovative
พร้อมนำเสนอแอปพลิเคชันอัจฉริยะ FSS iSmartกับฟีเจอร์เด่น 4 อย่างได้แก่ (หนึ่ง) สามารถใช้ราคาเรียลไทม์เป็นเงื่อนไขในการสแกนหุ้นได้ (สอง) อัพเดตข่าวแบบเรียลไทม์ จากสำนักข่าว Infoquest(สาม)สามารถดูราคาหุ้นย้อนหลังในกราฟรายเดือนได้ตั้งแต่หุ้นเข้าตลาด (สี่)แสดงผลงบการเงินแบบ Infographicที่สวยงาม
นอกจากนั้น ยังเพิ่มระบบ Single Sign-On เพื่อเพิ่มความสะดวกให้เข้าถึงง่ายไม่พลาดการลงทุน ด้วย Username และ Password ชุดเดียวกันก็สามารถ Login เข้าส่งคำสั่งซื้อขายในระบบเทรด เช่น Streaming Pro, iTrade, efin Trade หรือระบบงานเสริม และบริการอื่นๆ เช่น Smart IPO, Aspen, Global Trading, SBL, efinStockPickUpของบริษัทฯ ได้อย่างสะดวกรวดเร็ว ขจัดปัญหาเรื่องจำ Password ไม่ได้อีกต่อไป